Gewonde wag waarsku bestuurder voor hy sterf | Netwerk24
03 Julie 2020 18:51
Die rowers het in 'n wit Colt-dubbelkajuitbakkie by die hek opgedaag kort nadat werknemers die gebou omstreeks 07:30 oopgesluit het.
Hulle het die 41-jarige veiligheidswag wat by die hek voor die onderneming gestaan het, geskiet.
Volgens die polisie se inligting het die gewonde wag by die gebou ingehardloop om die bestuurder te waarsku, maar die rowers was kort op sy hakke.
Hulle het 'n onbekende bedrag geld gebuit.
Die veiligheidswag het daarna aan sy beserings beswyk, het kol. Sibongile Soci, provinsiale polisiewoordvoerder, gesê.
Sy sê die rowers se voertuig is later die dag verlate langs die R61 naby die Bhukuveni-nedersetting in Flagstaff aangetref.